Olaf Moe (1876–1963)

Olaf Edvard Moe (1876–1963) var en norsk teolog og professor ved Menighetsfakultetet.

Olaf Edvard Moe var sønn av sogneprest Oscar Moe (1846–1918) og Ida Henriette (1851–1922, født Hansen). 

Han ble student i 1894 og cand. theol. fra universitetet i Kristiania i 1900. Fra 1898 til 1905 var han assistent ved universitetsbiblioteket, og fra 1903 til 1906 lærer ved Otto Anderssens skole.  I 1904 kapret han H.K.H. Kronprinsens gullmedalje for avhandlingen «Jesu Vidnesbyrd om sig selv som Guds søn». Fra 1905 til 1906 var han hjelpeprest hos sin far i Kampen menighet i Kristiania. 

Moe ble universitetsstipendiat i 1906 og var dosent i teologi fra 1906 til 1916, da han foreleste i nytestamentlig eksegese. I 1912 tok han doktorgraden med en avhandling om Paulus und die evangelische Geschichte. I 1916 ble han utnevnt til professor i nytestamentlig eksegese ved Menighetsfakultetet. Fra 1930 var han med på å utgi «Tidsskrift for teologi og kirke».

 Litteratur 
 «Moe, Olaf Edvard», i N. F. Leganger: Norges geistlighet og andre norske teologiske kandidater i fast stilling i 1925. Oslo: Hanche, 1925.
 Referanser 

Kategori:Norske lutherske teologer
Kategori:Bibelforskere
Kategori:Norske lutherske prester
Kategori:Professorer ved Menighetsfakultetet
Kategori:Personer fra Modum kommune